Зеренді ауданы

Чаглинка негізгі мектебі

**Тақырыбы:**

**«Тарих - мәңгілік дастанымыз»**

**Орындаған: Жылқыбай Г.К**

**2016-2017 оқу жылы**

**Тарих - мәңгілік дастанымыз** (сахналық көрініс)   
(Музыка ойналып тұрады)

1 - жүргізуші:

1. Тәуелсіздік текке бізге келмеген   
Талай бабам қанын төгіп терлеген,   
Сонда - дағы қасиетті қазағым,   
Төл байрағын дұшпанына бермеген   
Бабалардың ғасыр бойы арманы,   
Өткені мен келешегін жалғады   
Желбіреп тұр төл байрағы қазақтың   
Егемендік, Тәуелсіздік алғалы   
  2 - жүргізуші:

Иә, құрметті оқушылар   
«Бостандық?»- деп аталатын асқақ арман жолында қаншама қан төгілді, қаншама батыр мерт болды. Бұл арпалыс бір күн, бір жыл, бір мезетте емес талай ғасырларға созылған. Осы арпалысты жай тілмен тарих дейді. Ендеше балалар тарих беттеріне зер салайық.   
1227 жылдан бастап Монғол - татар шапқыншылығы болып Шыңғысханның жорығы қазақтың қазақ болу процесінің 150 - 200 жылға кешеуілдетті. Осы шабуылда «Отырар Опаты» болды.

**Бірінші көрініс:** «Отырар Опаты» ( «Саржайлау» күйі)

 -Ассалаумағалейкум, ағалар.

-Уағалейкумсалам, төрлетіңіздер.

***(Ақсүйектер басшысы)*-**Біз бір маңызды мәселемен келіп тұрмыз. Елді бей-берекетсіздік басып алды. Хан-екем соғыстарды үдетіп, салықты көбейтті. Әскери дайындықсыз, батырларды құдалау негізінде ойраттардан жеңілгені өздеріңізге мәлім. Бөлінетін кез келмеді ме екен?

**(Керей):** О, халайық, халқымыздың басына қиын – қыстау кезеңдер келді. Әбілқайыр хандығы құлдырау үстінде. Шығыстан төнген жауға әйел, бала – шағамызды құлдыққа бермейміз. Осы мәселені бірлесіп шешкен жөн.

- Бар қазақты біріктіретін уақыт келгенін халық та түсінді, соңымыздан ереді деп сенемін.

**(Жәнібек):** Ел болып, өз жерімізге басқару жүргізетін кез келді. Ел болам деген жұртқа ең ыңғайлы кезең. Осы кезді пайдалана алмасақ, енді басымыз бірікпеуі мүмкін. Оның үстіне жат елдердің хандары мен патшалары да ауыздарын арандай ашып тұр. Олардың қолына түсіп, талан - тараж болып кетуіміз де мүмкін.

**«Қазақ»** деген атпен жеке дара мемлекет құрайық.

**(Сұлтандар)** **-**Ия, сөздеріңіз рас, ханның қаһарына жергілікті сұлтандар мен қарапайым халық та ілігіп отыр. Өз алдымызға ел болатын күн келді.

 (Халық дүбірлесіп, талқылауда) «Сұлтандардың айтқаны жөн. Иә, жеке мемлкет құрайық, мемлекет қазығын қағатын кезең — осы».

**(Жәнібек):** Ендеше, қазақ руларының игі жақсыларын жинаңдар. Хан кеңесін өткізейік. Қазақ рулары ендігі жерде бір тудың астында біріккен қазақ мемлекеті болсын.

**Дастан: -**Елдігімізді сақтау үшін туған жерден жырақтауымызға тура келеді.Моғол ханы Есен Бұға туысымыз дулаттардың көмегімен хан тағына отырды. Бірақ бауыры Жүніс Темір әулетімен одақтасып ағасына қарсы шығуда. Есен Бұға інісіне қарсы одақтас іздеуде. Сонда жол тартсақ қайтеді?

***Керей:***Ия,көшсек көшейік. Сол жаққа көшіп барып, Ұлы жүзбен бірігейік.

**Дастан:** -Біз дайынбыз бастаңыздар көшті.Біз сіздермен біргеміз.

***Жәнібек:*** Кереке, ұзақ жолға шыққалы тұрмыз. Өзіңіз бір бата беріңіз.

***Керей:* Бата береді.**

**Екінші көрініс: Ақтабан шұбырынды. (Күй «Кішкентай»)**

**1 - жүргізуші:** 1723 жылы қазақ халқы айтқысыз зор зобалаңға тап болды. Ата – қоныс, құтты мекен, мал – мүлкінен айрылған, жаяу шұбырған халық қаңғырып, қыстың ақ қар, көк мұзында малы жұттан, үсіп өлді.

**2 — жүргізуші:**  Ашаршылыққа ұшыраған халық өсімдік тамырларын, жаужұмыр, алғыр, қозықұйрық сияқты жабайы өсімдіктерді теріп жеп, қайыршы күн кешті.

**(әйелдер, балалар, қарт пен ана шығады.)**

**(Қария)**Уа, ел жұртым!мынау қандай заман болды, жұртымның тозы – тозы шықты. Көш кетіп барады. Елім аштан қырылуда.

**(Ана)**Құдайым – ау, біз болсақ қартайдық, ең болмаса мына балаларға жәрдемдес, осылар тірі болсыншы, ұрпағымыз аман қалсыншы.

**(1 – қария)**Адам баласы өмірінде көрген жақсылық пен жамандықтың бәрін ұмытпауы керек. Біз осы көрген күнімізді не деп атасақ екен?

**(2 – қария)**Бұл ақтабан шұбырынды Алакөл сұлама болсын. Мұның мәнісі, Атамекен мал мүлкінен айырылған аш – жалаңаш, босқан ел шұбыра – шұбыра табаны ағарып, азып, тозды, ел жұртынан айырылды.

**(3 – қария)**Дұрыс айтасың, қария. Әкеден ұл, анадан қыз айрылды.

Қайран елім –ай, қайран жұртым-ай. Мынау боз далада осылай боздап қалғаның ба?

Құлдыққа бас ұрмайтын, Дұшпанға бас имейтін қайда біздің ұлдар?

(«Елім — ай» әні айтылады.) Барлығы күйзелген күйде бірінің соңынан бірі сахнадан шығады.)

**Үшінші көрініс: Абылайдың ақ туының астында**

1 – жүргізуші:

Қазақты ел еткен Әз Жәнібек, Тәуке хан, Абылай хандар, жерін қорғаған Қабанбай, Бөгенбай, Наурызбай сынды батырларымыз. Елге ақыл айтқан, дауларын шешкен Төле би, Қазыбек би, Әйтеке билер еді.

**(Абылай)**Уа, халқымның көсемдері, осынау қиын – қыстау заманда ел басына «жоңғар» деген атпен қара бұлт төніп тұрған жағдайда, халықты біріктірер қариялар өздеріңізсіздер. Маған сіздердің ақыл – кеңестеріңіз керек.

**(Төле би)**Дұрыс, ел болып біріксек, ешқандай жау бізді ала алмайды. «Алтау ала болса, ауыздағы кетеді, төртеу түгел болса, төбедегі келеді». Тұрған жерін тұрақтаған тұғыры биік ел едік. Іргемізді ірітпей, бір жағадан бас, жеңнен қол шығарып, атам қазақтың елдігін сақтап қалар кез келді.

**(Қазыбек би)**Атадан ұл туса, құл болам деп тумайды. Анадан қыз туса күң болам деп тумайды. Бетегең кетсе бел қалар, билігің кетсе ел қалар, бірлігің кетсе нең қалар деген. Үш жүздің баласы атқа қонса біздің бірлігімізді кім алмақ?

Әр руға шабандоздарымызды жіберейік, халыққа хабар айтсын.

**(Әйтеке би)**Жөн. Ел ішінен қол жинауымыз керек. Рулар арасындағы кикілжіңді артта қалдырып, айбарлы батырларымыздың басын біріктірейік. Қас жауымызға қарсы шығайық.

**(Абылай)**Туған жерді өзгелерге бермейміз, туған елді басқаларға билетпейміз. Үш жүз бірігіп, жерімізді қорғаймыз.

Ей, үш жүздің баласы. Ата жауға керегемізді қираттырып, шаңырығыңды шайқалтқызып отыратын біз емес. Талай білекті батырларым мен еңіреп туған ерлерімнің басы қас дұшпанның қанжығасында кетті. Ұлы таудың басында тұрып, мына ұлы даланы ұрпағыма аманат етуге тиіспін. Болашақ ұрпақ үшін қасық қанымыз қалғанша соғысамыз. Жанындағы батырлардың барлығы: дұрыс айтасыз хан ием. Я әруақ қолдай гөр. Абылай, Абылай! Алаш! Алаш!

**Төртінші көрініс: Бес арыс және Алаш арманы**

**«Кісен ашқан» күйі**

**1- жүргізуші:**1925-33 жылдары Голощекин Қазақстанда әлі революция болмаған деп «Кіші октябрь» саясатын жүргізді. Елді аштық тығырығына тіреп, негізгі күн көрісі мал болған қазақтар 2-3 жылда малдарынан түгел айырылып, Қазақстанда тұратын 2 млн. Қазақ аштықтан қырылды.

**2-жүргізуші:** 1937 жылы асыра сілтеудің кесірі – біздің қазақ әдебиетінде жайқалып келе жатқан жас теректердің тамырын қиды. Өткен ғасырдың басында тарих сахнасында: «Оян, Қазақ!» деп жар салған зиялылардың жаңа шоғыры шықты. Дербес мемлекет құруды аңсап, азаттық жолында бастарын бәйгеге тіккен Алаш қайреткерлерінің бәрі де тоталитарлық өктемдіктің құрбаны болды.

**Тергеуші:** мына шалды ұстау үшін талай амал жасадық.

Сіз Алаш өкіметін білесіз бе? Мақсаттарың не?

**(Әлихан)**Сен не деп тұрсың? Алашты білмесең, анау мұртты коммисарың сияқты мақұрым қалпыңда қаласың.

Мен Алаш партиясының төрағасымын, үкіметінің премьер-министрмін. Дұрыстап қой сауылыңды.

**(Тергеуші)**Онда Совет өкітметіне қарай қандай мәселе қозғадыңдар?

**(Әлихан)**Мен тағы қайталап айтамын, Алашорда өкіметінің премьер-министрмін. Біз халық коммисарларының төрағасы Ленинмен «Бір мемлекет екінші мемлекетті мойындады», сондықтан да Советтің құрамына кіреміз деген шарт жасастық.

**(Тергеуші)**Сендер Ленин өлді деп оны ұмыттыңдар ма? Кімнің жолымен жүрсіңдер?

**(Әлихан)** Ешкімнің жолымен жүрген жоқпыз. Көне түркі заманынан бері тарихы тасқа қашалған Қазақ елі үшін күресудеміз. Және де бойымыздан жанымыз шыққанша күресе береміз

**(Тергеуші)**Қарауыл қайда? Әкетіңдер мынаны! Тартындар өлім жазасына, атындар бәрін!

**(Тергеуші)** Қалған ұлтшылдар қайда? Сендер совет өкіметінің жауысыңдар. Өңкей байдың тұқымы. Совет өкіметі сендерді түп тамырларыңмен жояды. Егер ұрпағың қалса, бастарың түгілі сүйектеріңнің қайда қалғанын білмей дал болар.

**Ахмет Байтұрсынов**

Мен өлсемде өлемін жөнімменен,

Тәннен басқа немді алар өлім менен?

Өлген күні артымда елім қалар

Жоқ болмамын көміліп тәніменен.

**Міржақып Дулатов**

…Алаштың адал даласы

Армансыз өткен данасы

Қош, бауырым, жолдасым!

Армансыз сенің өз басың

Қабыл болып құрбаны,

Алашты құдай оңдасын.

**Мағжан Жұмабаев:**

 Әй тәккапар дүние

Маған да бір қарашы

Танимысын сен мені,

Мен қазақтың баласы

**Жүсіпбек Аймауытов:**

Шықпаса жаным денемнен

Не салса, талдыр көрем мен,

Біз үшін өлмейтін Алаш бар

Бір ғана соған сенем мен.

**(Тергеуші)** Әкетіңдер мыналарды үрітпей. Алашшылын өздерінің. Қайдағы елдік. Атылсын бірі қалмай!

(Жендеттер бәрін сүйреп желкелеп, жекіп алып кетеді. Тергеуші тапаншасын жұлып алып соңдарынан ере жүгіреді.)

**Бесінші көрініс: Ұлы Отан соғысы**

**Левитанның дауысы Свещенная война**

(Сахна артында сөз айтылады) Орысша, диктор даусы: 1941 жыл 22 маусым 3 сағат 55 минут. «Тыңдаңыздар, тыңдаңыздар! Сөйлеп тұрған Москва! Бүгін 22 маусым кұні сағат төртте неміс басқыншылары Кеңес Одағының мемлкеттік шекерасын басып кірді».

**(1 – келіншек)**«Соғыс, соғыс» — дейді естідіңіздер ме? Естідіңдер ме деймінг?

**(2 – келіншек)**Не дейді? Сұмдық – ай, соғыс дей ме? Енді қайттік? Күніміз не болар екен? О Тәңірім-ай бұл не болды тағы да? Бұл елдің жетімі мен жесірінің көз жасы кеппеген еді ғой әлі.

**(Ана)**Қойыңдар! Жамандық шақырмандар! Ел шетіне жау тисе, арқа сүйер азаматтар бар емес па? Ер ел үшін туған жоқ па?

**(Қария)**Ат басына күн туса, Ауыздықпен су ішер. Ел басына күн туса, Етігімен су кешер – деген.

**(Ер – азамат**)«Отан үшін отқа түс күймейсің» - деген халқымыз. Ел қорғауға ер намысымен аттанған. Біздің алдымызда үлкен белес жатыр. Туған елдің келешегін сақтауға біз міндеттіміз. Ендеше, Отан үшін аттанайық!

2 – жүрізуші: Иә, «Жеңіс» бізге оңай келген жоқ. Бұл қасіретті соғыста 70 миллион адам құрбан болса, соның 25 миллионынан астамы Кеңес Одағынан, ал 650 мыңнан астамы қазақ болды. Кеңес Одағының батырыатағын алған Бауыржан Момышұлы, Қасым Қайсенов сияқты ағаларымыз болса, Әлия мен Мәншүк сияқты апайларымыздың ерлігін ешқан ұмытпаймыз.

 1 – жүрізуші: Иә, тарих қойңауыңда тағы да бір кезең. Ол 1986 ж. 16 желтоқсандағы Алматыдағы Қазақс жастарының көтерілісі еді, Желтоқсан құрбандары Қайрат Рысқұлбекова, Ербол Сыпатев, Ляззат Асанова, Сәбира Мұхамеджанова сында қаншама жастарымыз тәуелсіздік жолында құрбан болды.

**Алтыншы көрініс: Желтоқсан желі**. **«Көңіл толқыны» күйі ойнап тұрады**

**Көрініс:** Ортаға дабырлай басып бір топ жастар шығады. Барлығы дабырласа:

 Естідіңдерме? Бұл не масқара? Неге халықпен санаспайды? Қашанғы шыдаймыз? Ең болмаса ішімізден неге сайламаған? Ел қамын біз ойламағанда кім ойлайды? Жан-жаққа жатақханаларға, институттарға, қыздарға хабар барды ма екен?

**(Қайрат)**Ел болайық жасатарым, азат, жаңа,

Көргеніміз ит өмір азап қана.

Табанында басқаның езілмейміз.

Қазақты билеу керек қазақ қана.

**(ЕрболСыпатаев)** Демократияны бұғаудан босатыңдар, әр халыққа өзінің көсемі керек.

**(3-жігіт)** Желтоқсанның қариды түнгі ызғары

Совет – кісен бойнымды бұрғызбады.

Халық болып қашанға тапталамыз.

Жиналыңдар қазақтың ұл-қыздары.

**(Ләззат)**Достар-ау, бұл бізге ұлы сын

Еркіндік – елімнің жырысың

Қазаққа жақсылық әпермес,

Колбинің кім өзі, құрысын?!

**(Сәбира)**Өгей қозы біз болдық енемізге,

Келімсектер шықты ғой төбемізге .

Ақиқат жоқ, маңайың толған аңыз,

Жүр екенбіз тұманды жолда нағыз.

**Осы кезде жан-жақтан милиция, солдаттар қоршай бір дөкей шығады.**

**Қарулы солдаттар:**

— Тараңдар әйтпесе күш қолданамыз.

 (Ешкім қозғалмайды, осы кезде жаңағы дөкей қолын сілтеп қалады. Сойылмен соғу, қыздардың шашынан сүйреу, тепкілеу, айқай - шу, қызыл қанға боялады)

**Тәуелсіздік толғауы**(7-8 сыныптың оқушылары)

**«Ата толғауы» күйі ойнап тұрады.**

Айбынды Алаш сен кімнен жасқанасың?

Бүгін сен біраз ұлтқа баспанасың.

Құлан жортпас даласын гүлге бөлеп.

Құба белге тұрғызған астанасын

 Семеймен Аралға ұқсап қасіретті

Келешек күйремесін керегем еш

Қазағымның қарыштап дамуы үшін

Атомның бомбасы енді керек емес

 Нұр шуағын әлемге шаша білген

Жыр тарихын биікке қашап ілген

Барлық ұлтты баурына баса білген

Алашымның рухы құламасын

*Мен – қазақ, қазақпын деп мақтанамын,*

*Ұранға алаш деген атты аламын.*

*Сүйгенім қазақ өмірі өзім – қазақ,*

*Мен неге қазақтықтан сақтанамын*

*Ер Түрік ұрпағымын даңқы кеткен.*

*Бір кезде Еуропаны тітіреткен.*

*Кешегі хан Шыңғыстың ұрпағына,*

*Талай царь, талай князь тәжім еткен.*

*Қазақстан!*

*Пай, пай, пай, ардағым-ай!*

*Сен менің шолпанымсың жанған ұдай,*

*Өзіңде өмір сүрген қандай бақыт,*

*Өлмейтін махаббатым, арманым-ай.*

*Мерейім – нұрлана бер, азат Күнім,*

*Көрейін бақытымның азаттығын.*

*Тауымды тамылжытқан бостандықтан*

*Танылды бар әлемге қазақ бүгін!*

Даласынан бастау алған дастаны

Мәңгі көкшіл түпсіз терең аспаны.

Бауыр көрген бөтенді де басқаны

Бейбіт өркен – менің Қазақстаным

**«Көк тудың желбірегені» Барлық қатысушылардан құралған хор.**